MFCรุกจับมือสหกรณ์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

เป้า10แห่งช่วยขายหน่วยลงทุน ผนึกคันทรี่กรุ๊ปรุกอสังหาฯหนัก
โพสต์ทูเดย์ — เอ็มเอฟซีรุกแต่งตั้งสหกรณ์ออมทรัพย์เป็นตัวแทนขายหน่วยลงทุนเพิ่มเป็น 10 แห่งในปีนี้ ชดเชยไม่มีสาขาช่วยขาย ผนึกคันทรี่ กรุ๊ป รุกกองทุนอสังหาฯ
นายศุภกร สุนทรกิจ รองกรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี เปิดเผยว่า ปีนี้บริษัทจะรุกแต่งตั้งสหกรณ์ออมทรัพย์ขององค์กรต่างๆ เพื่อเป็นตัวแทนขายที่ชาญฉลาด หรือ Smart Agent ช่วยขายหน่วยลงทุนเพิ่มขึ้นเป็น 10 แห่ง จากปัจจุบันมี 3 แห่ง ได้แก่ สหกรณ์ออมทรัพย์การไฟฟ้าฝ่ายผลิตแห่งประเทศไทย (กฟผ.), สหกรณ์ออมทรัพย์มหาวิทยาลัยเกษตรศาสตร์ และสหกรณ์ออมทรัพย์การท่าเรือแห่งประเทศไทย
“บริษัทเพิ่งเริ่มเมื่อปีที่ผ่านมา เพื่อชดเชยที่ไม่มีสาขา ซึ่ง Smart Agent มีสมาชิกของเขาอยู่แล้ว จึงช่วยขายกองทุนให้เราได้ โดยเฉพาะเดือนธ.ค. 2552 มียอดประมาณ 4050 ล้านบาท ส่วนใหญ่เป็นกองทุนรวมที่นำไปลดหย่อนภาษี” นายศุกภร กล่าว
สำหรับการทำงานร่วมกับสหกรณ์ต่างๆ นั้นบริษัทจะเข้าไปให้ความรู้ คำแนะนำ รวมถึงวางระบบให้แก่สหกรณ์ต่างๆ โดยทุกเช้าบริษัทจะให้ข้อมูลการลงทุนเกี่ยวกับตลาดหุ้นต่างประเทศ ทอง น้ำมัน โดยอนาคตบริษัทจะนำเสนอกองทุนที่มีความเสี่ยงสูง เช่น หุ้น ทอง น้ำมันเพิ่ม ซึ่งจะไม่ไปแย่งฐานเงินฝากกับทางสหกรณ์ออมทรัพย์
นอกจากนี้ บริษัทมีแผนเพิ่มจำนวนผู้ให้บริการคำแนะนำการลงทุน (Investment Planner) หรือ IP ในปีนี้ให้ถึง 60 คน จากปัจจุบันอยู่ที่ 42 คน และเป้าเพิ่มเป็น 100 คนในที่สุด 
ด้านนายพิชิต อัคราทิตย์ กรรมการผู้จัดการ บลจ.เอ็มเอฟซี กล่าวว่า ปีนี้บริษัทจะร่วมมือกับบริษัทหลักทรัพย์ คันทรี่ กรุ๊ป (CGS) ซึ่งเป็นผู้ถือหุ้นของเอ็มเอฟซีมากขึ้น เนื่องจากกลุ่มคันทรี่ กรุ๊ป มีจุดแข็งด้านอสังหาริมทรัพย์ซึ่งสอดคล้องกับนโยบายของเอ็มเอฟซีต้องการรุกกองทุนอสังหาริมทรัพย์ทั้งในและต่างประเทศมากขึ้น 
สำหรับปีนี้มีแผนออกกองทุนรวมอสังหาริมทรัพย์ 5 กอง ซึ่งทาง CGS น่าจะเข้ามาเป็นผู้จัดจำหน่าย (อันเดอร์ไรต์เตอร์) กองทุนได้ด้วย
“2 ปีก่อนหน้านี้ เคยหารือรกับ CGS ว่าทางเอ็มเอฟซีจะมุ่งเน้นออกกองทุนหุ้นขนาดกลางและเล็กมากขึ้น จึงจะร่วมมือกัน แต่ปีที่ผ่านมาวิกฤตการเงินของโลกทำให้แผนดังกล่าวได้ชะลอออกไป”นายพิชิต กล่านอกจากนี้ บริษัทตั้งเป้าเพิ่มสัดส่วนรายได้จากตลาดใหม่ทั้งในประเทศและต่างประเทศขึ้นเป็น 50% ของรายได้รวมภายในปี 2555 ซึ่งจะนับรวมรายได้จากกองทุนที่ไปลงทุนในต่างประเทศ (FIF) เอาไว้ด้วย จากปัจจุบันมีสัดส่วนรายได้จากกองทุน FIF ประมาณ 30% ของรายได้รวม เพื่อผลักดันให้ถึงเป้าหมาย บริษัทจึงตั้งบริษัทย่อย 3 แห่งที่จะดำเนินการในปีนี้ 
“บริษัท MFC Advisory (MFCA) เน้นเป็นที่ปรึกษาทางการเงิน บริษัท MFC Real Estate Management (MRAM) ให้บริการเป็นที่ปรึกษาธุรกิจอสังหาริมทรัพย์แบบครบวงจรและบริษัท Energy Service Company (ESCO) ให้คำปรึกษาด้านประหยัดพลังงานให้กับบริษัทหรือหน่วยงานภาครัฐที่สนใจ โดยกองทุนจะได้ผลตอบแทนจากค่าพลังงานที่ประหยัดได้ตามสัดส่วนที่ตกลงกันไว้ เป็นต้น โดยในสหรัฐและยุโรปนั้นประสบความสำเร็จมาก